65. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/217436/67 της 8/24 Φεβρ.  1968 (ΦΕΚ Β΄ 91) Περί του τρόπου κυκλοφορίας αυτοκινήτων εντός των αεροδρομίων. Έχοντας υπ’ όψιν: 1)Το άρθρ. 27 του Ν.Δ. 4233/62 «περί κυρώσεως του Κ.Ο.Κ.». 2)Τας διατάξεις του Β.Δ. 128/65 «περί τροποποιήσεως και συμπληρώσεως του άρθρ. 2 του από 23/10/14.11.59 Β.Δ/τος «περί μέτρων τινών δια την ασφάλειαν της υπεραστικής συγκοινωνίας». 3)Τας διατάξεις των υπ’ αριθ. 151042/66 και 170853/1966 ημετέρων Γεν. Αποφάσεων. 4)Το γεγονός ότι τα αποκλειστικώς εντός των αεροδρομίων κυκλοφορούντα αυτοκίνητα χρησιμοποιούνται δια συγκεκριμένου έργου ήτοι μόνον δια τον ανεφοδιασμόν των αεροσκαφών δια καυσίμων, αποφασίζομεν: 1.Επιτρέπομεν όπως τα αποκλειστικώς και μόνον εντός του χώρου των αεροδρομίων κυκλοφορούντα αυτοκίνητα εξαιρεθώσιν των υπό των διατάξεων του από 14.11.59 Β.Δ/τος (ως τούτο ετροποποιήθη δια του υπ’ αριθ. 128/65 ομοίου) τιθεμένων όρων και περιορισμών μεγίστων διαστάσεων βαρών οχημάτων, δεδομένου ότι ταύτα δεν κυκλοφορούν επί των οδών. 2.Τα ούτω τιθέμενα εις κυκλοφορίαν αυτοκίνητα δέον όπως εφοδιάζωνται δι’ αδειών κυκλοφορίας και Κρατικών πινακίδων βάσει εγκριτικών αποφάσεων της καθ’ ημάς Διευθύνσεως Ε΄. 3.Τα ήδη κυκλοφορούντα άνευ αδείας αυτοκίνητα της ως άνω κατηγορίας δέον να εφοδιασθώσιν δι’ αυτών εντός δύο μηνών από σήμερον. Η παρούσα δημοσιευθήτω δια της Εφημερίδος της Κυβερνήσεως. 